# ביולומינסנציה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

ביו לומינסנציה (הארה ביולוגית או אורות ביולוגית; Bioluminescence) היא יצור ופליטת אור על ידי אורגניזם חי כתוצאה מריאקציה כימית שבה אנרגיה כימית הופכת לאנרגית אור. הארה הביולוגית קרויה בלעז Bioluminescence, שם זה נגזר מהמילה היוונית bios שפירושה חי והמילה הלטינית lumen שפירושה אור. הארה ביולוגית יכולה להווצר מאורגניזמים סימביוזיים שנישאים באורגניזם גדול יותר. הארה ביולוגית מיוצרת על ידי תגובת כמולומיניסנציה (chemoluminescence), שבה לוציפרין (luciferin; סוג של פיגמנט) מחומצן על ידי לוציפראז (luciferase; סוג של אנזים). ATP מעורב ברוב המקרים. התגובה הכימית יכולה להעשות או מחוץ לתאים, או בתהליך תוך תאי. ביטוים של גנים הקשורים להארה ביולוגית בחיידקים נשלט על ידי אופרון הקרוי אופרון לוקס (lux).

## [עריכה] מאפייני התופעה

הארה ביולוגית היא צורה של פליטת אור או יצירת "אור קר"; פחות מ-20% מהאור מיוצר על ידי קרינה תרמית. אין לבלבל תופעה זו עם פלורסצנטיות, זרחורנות (phosphorescence) או השתברות של אור.

מוערך כי 90% מהחיים במעמקי הים מייצרים הארה ביולוגית בצורה זו או אחרת. רוב פליטת האור הימית שייכת לחלקים הכחולים והירוקים של ספקטרום האור, שלהם יש את החדירה הטובה ביותר במים. עם זאת, ישנם דגים מסוימים שפולטים אור אדום ואינפרא אדום.

הארה ביולוגית לא ימית היא פחות נפוצה, אולם בה נראים מגוון רחב יותר של צבעים. שתי הדוגמאות הידועות ביותר של הארה ביולוגית ביצורים יבשתיים מתבצעות ביצורים שונים ממשפחת הגחליליות ובחיפושיות ממשפחת ה־Phengodidae. יחד עם דוגמאות אלו ישנם עוד חרקים, זחלי חרקים, תולעים טבעתיות, עכבישניים ואף מיני פטריות שידועים כבעלי יכולת הארה ביולוגית.

## [עריכה] הסיבות להארה ביולוגית

ישנן ארבע תאוריות מקובלות המסבירות את האבולוציה של תכונות הארה ביולוגיות:

- הסוואה
- משיכה
- דחייה
- תקשורת

### [עריכה] הסוואה

העובדה כי זוהר בהיר יכולה ליצור הסוואה יכולה להשמע פרדוקסלית, אולם יצורים החיים במעמקי האוקיינוס מצטיירים בדרך כלל כצללית כנגד השמיים. מינים אחדים של דגים מנצלים את ההארה הביולוגית כהארת נגד שהופכת אותם לקשים יותר לראיה עבור יצורים הנמצאים תחתם.

### [עריכה] משיכה

הארה ביולוגית משמשת כפיתוי למשיכת טרף על ידי מספר דגים החיים במעמקי הים כדוגמת החכאים (anglerfish). חלק מפתה הגדל מראש הדג מושך בעלי חיים קטנים לתוך מרחק הפגיעה של הדג.

הכריש Isistius brasiliensis משתמש בהארה ביולוגית לצורך הסוואה, אך כתם קטן המצוי על בטנו נשאר כהה ונראה כדג קטן לדג טורף גדול כגון טונה או מקרל. כאשר דגים אלו מנסים לאכול את "הדג הקטן" הם ננשכים על ידי הכריש.

הדינופיקים (Dinoflagellata) מאירים כאשר הם חשים דרך תנועה במים בטורף של פלנקטון. בעקבות זאת נמשכים אף טורפים גדולים יותר אשר יאכלו את טורף הדינופיקים.

המשיכה של בני-זוג היא מכניזם מוצע נוסף של פעולת הארה ביולוגית. הדבר נראה בצורה פעילה בגחליליות שמשתמשות בהבזקי אור בבטנם כדי למשוך בני-זוג בתקופת ההזדווגות. בסביבה הימית הדבר תועד היטב רק בסרטנים קטנים מסוימים הקרואים צדפונאים. יש סברה כי ייתכן שפרומונים משמשים לתקשורת ארוכת טווח והארה ביולוגית משמשת לתקשורת קצרת טווח.

פטריות מסוג Armillaria מושכות חרקים באמצעות הארה ביולוגית, בתקווה שהחרקים יעזרו להפיץ את נבגי הפטרייה בסביבה.

### [עריכה] דחייה

סרטנים קטנים ודינונים מסוימים מנצלים תערובות כימיות מייצרות אור או תרחיפים מייצרי אור של חיידקים בצורה דומה לשימוש בדיו שנעשה על ידי דיונונים. ענן אור נפלט ומבלבל או דוחה את הטורף הפונטנציאלי בעוד שהדיונון או הסרטן בורח למקום בטוח.

הארה ביולוגית "מלאכותית" של טבק באמצעות הנדסה גנטית

### [עריכה] תקשורת

מעריכים כי ההארה הביולוגית משחקת תפקיד ישיר בתקשורת בין חיידקים. הארה ביולוגית מקדמת את הכנסת החיידק למין המארח, וייתכן שהיא משחקת תפקיד במצבורי מושבות.

## [עריכה] ביוטכנולוגיה

אורגניזמים בעלי יכולת הארה ביולוגית הם מטרה למחקרים בתחומים שונים. נעשה שימוש במערכות לוצפיראז באופן נרחב בתחום ההנדסה הגנטית כגנים מדווחים.

חיידקים מהסוג ויבריו (Vibrio) מבצעים סימביוזה עם דגים וחסרי חוליות ימיים רבים, במיוחד ידוע הדיונון Euprymna scolopes שמשמש כמודל ניסיוני לסימביוזה, חוש מניין (Quorum sensing) והארה ביולוגית.

המבנה של הפוטופורים, האיברים המייצרים אור בתאים בעלי יכולת הארה ביולוגית, נחקרים על ידי מעצבים תעשייתים.

כמה יישומים שהוצעו להינדוס של אורגניזמים מאירים ביולוגית כוללים:

- עצי חג המולד שלא צריכים נורות, דבר שיוריד את הסיכון של מכשירים חשמליים.
- עצים מאירים לצד הדרכים, כדי לצמצם את עלויות החשמל.
- צמחים חקלאיים וביתיים שמאירים כאשר הם צריכים השקיה.
- שיטות חדשות לאיתור זיהום חיידקי בבשרים ובמזונות שונים.
- גילוי מיני חיידקים בגוויות חשודות.

## [עריכה] קישורים חיצוניים

- החיים הזוהרים
- חיידקים מאירים בבדיקת איכות מים ושפכים

מקור: http://he.wikipedia.org../../../%D7%91/%D7%99/%D7%95/%D7%91%D7%99%D7%95%D7%9C%D7%95%D7%9E%D7%99%D7%A0%D7%A1%D7%A0%D7%A6%D7%99%D7%94.html

קטגוריות: ביוטכנולוגיה | ביוכימיה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- বাংলা
- Deutsch
- Esperanto
- Español
- Suomi
- Français
- Íslenska
- Nederlands
- Norsk (nynorsk)
- Norsk (bokmål)
- Polski
- Türkçe